**Materiálno-technické a personálne zabezpečenie Špecializovaného pracoviska pre diagnostiku a liečbu porúch spánku a bdenia**

1. **Personálne zabezpečenie**
2. Odborným garantom špecializovaného pracoviska pre diagnostiku a liečbu porúch spánku a bdenia, ktorý je oprávnený zhodnotiť polysomnografické vyšetrenie, je lekár so špecializáciou s certifikátom v certifikovanej pracovnej činnosti somnológia,

 b) Zhotovenie záznamu (príprava pacienta, kontrola kvality a vedenie záznamu o priebehu vyšetrenie) sú oprávnení vykonávať: sestra, sestra špecialistka, sestra s certifikátom v certifikovanej pracovnej činnosti funkčné vyšetrovacie metódy, lekár somnológ, zdravotnícky laborant, fyzik v zdravotníctve, biomedicínsky inžinier alebo praktická sestra – asistent

 **2. Materiálno – technické a priestorové zabezpečenie**

a) miestnosť pre pacienta, ktorá je svetelne a zvukovo izolovaná s plochou najmenej 5 m2, so zatemnením, lôžko, ktoré je pevné, pohodlné a spĺňa kritériá pre zdravý spánok, stolík, skrinka.

b) monitorovacia miestnosť pre pracovníka zodpovedného za zhotovenie záznamu s plochou najmenej 3 m2, , stôl a stoličky, neinvazívne meradlo tlaku krvi, fonendoskop, sada masiek na neinvazívnu ventiláciu. prístroj na titrovanie tlakov pri neinvazívnej ventilácii s možnosťou zobrazenia registrovaných signálov v reálnom čase počas titrácie tlaku.

c) základné prístrojové vybavenie - polysomnograf alebo videopolysomnograf na kontinuálne snímanie záznamu biologických signálov EEG, EOG, EMG a EKG, prietok vzduchu v dýchacích cestách, saturácie kyslíkom pomocou pulznej oxymetrie, dýchacieho úsilia pomocou hrudného a brušného snímača, pohybov končatín, mikrofón pre záznam zvukov chrápania, možnosť snímania minimálne počas 6 hodín, počítač, monitorovací systém polysomnografického prístroja,

Vypracované na podklade Metodického odporúčania hlavného odborníka MZ SR pre pneumológiu a ftizeológiu (prof. MUDr. E.. Rozborilovej, CSc.) o realizácii a hodnotení celonočného polysomnografického a videopolysomnografického vyšetrenia.

Bratislava, 25.08.2025 MUDr. Imrich Mucska

 Predseda Slovenskej spoločnosti spánkovej medicíny

 o.z. Slovenskej lekárskej spoločnosti